Babelscape/SREDFM huggingface dataset:
Αρακατάκα

Η Αρακατάκα είναι ορεινή πόλη της Κολομβίας, ιδιαίτερη πατρίδα του συγγραφέα Γκαμπριέλ Γκαρσία Μάρκες. Η πόλη (που σήμερα είναι πρωτεύουσα δήμου) είναι χτισμένη δίπλα στον ποταμό Κατάκα, και ανήκει στο γεωγραφικό διαμέρισμα της Κολομβιανής Καραϊβικής. Απέχει από την πρωτεύουσα της Κολομβίας, Μπογκοτά, 883 χλμ, και έχει πληθυσμό 40.400 κατοίκων σήμερα .
Ρεσάτ Αμέτοφ

Ο Ρεσάτ Αμέτοφ (πιο γνωστός από το επίσημο ουκρανοποιημένο όνομα: Ρεσάτ Μεντάτοβιτς Αμέτοφ, στα Ουκρανικά: Решат Медатович Аметов, επίσης γνωστός ως Ρεσάτ Αμέτοφ, 24 Ιανουαρίου 1975 - 15 Μαρτίου 2014) ήταν Τάταρος Κριμαίος ακτιβιστής για εθνικά θέματα και Κριμαϊκός Ταταρικός ήρωας.
Πρωτοπόροι του Αύριο

Οι Πρωτοπόροι του Αύριο (Αραβικά: رواد الغد Ruwād al-Ghad, Αγγλικά: Tomorrow's Pioneers) είναι παιδικό πρόγραμμα, το οποίο μεταδόθηκε στο διάστημα 2007-09 στον Παλαιστινιακό τηλεοπτικό σταθμό της Χαμάς Al-Aqsa TV (Αραβικά: مرئية الأقصى قناة الأقصى ). Μεταδιδόταν κάθε Παρασκευή στη Λωρίδα της Γάζας. 

Η εκπομπή παρουσίαζε την νεαρή παρουσιάστρια Σαραά Μπαρχούμ (Saraa Barhoum) και τον συμπαρουσιαστή της, ένα μεγάλο ζώο σε κοστούμι, καθώς έπαιζαν σκετς και συζητούσαν για τη ζωή στην Παλαιστίνη. Στην εκπομπή τηλεφωνούσαν και παιδιά, συνήθως 9-13 ετών αλλά μερικές φορές ακόμα και τριών ετών. Είχε τη μορφή εκπαιδευτικής παιδικής εκπομπής και είχε παρόμοιο στυλ με άλλες εκπομπές όπως το "Sesame Street" ή το "Ο Μπάρνι και οι φίλοι του". 

Το πρόγραμμα είναι εξαιρετικά αμφιλεγόμενο από τη διεθνή κοινότητα, καθώς περιείχε πολύ έντονα μηνύματα αντισημιτισμού, ισλαμισμού, αντιαμερικανισμού και άλλα αντιδυτικά θέματα. Ο αρχικός οικοδεσπότης Χαζίμ Αλ Σαράγουι ο οποίος υποδυόταν και τον ποντικό Φαρφούρ δήλωσε ότι διάφορες σκηνές, όπως αυτή της δολοφονίας του Φαρφούρ από τον Ισραηλινό ανακριτή δεν επρόκειτο για προπαγάνδα, αλλά για την καθημερινότητα που βιώνουν όλοι οι Παλαιστίνιοι. Η Disney έχει δηλώσει ότι θα κινηθεί νομικά εναντίον της Χαμάς για λόγους παραβίασης πνευματικών δικαιωμάτων.

Το πρόγραμμα παραμένει ακόμα επίκαιρο καθώς αποτελεί θέμα προς συζήτηση ή και σάτιρα. Ο Φαρφούρ ο ποντικός αλλά και άλλοι χαρακτήρες της εκπομπής όπως ο Ναχούλ η μέλισσα και ο Ασσούντ το κουνέλι έχουν πλέον εξελιχτεί σε διαδικτυακά μιμίδια.
Βενσάν Κομπανί

Ο Βενσάν Κομπανί ("Vincent Kompany", 10 Απριλίου 1986) είναι Βέλγος ποδοσφαιριστής και προπονητής που αγωνίζεται ως κεντρικός αμυντικός στην Άντερλεχτ (παίκτης-προπονητής) και στην Εθνική Βελγίου.
Μίκολας Γιόζεφ

Ο Μίκολας Γιόζεφ (γ. 4 Οκτωβρίου 1995) είναι Τσέχος τραγουδιστής, τραγουδοποιός και πρώην μοντέλο. Εκπροσώπησε την Τσεχία στη Eurovision 2018 με το τραγούδι "Lie To Me".
TRT World

thumb|280px|Τα γραφεία του TRT στην Κωνσταντινούπολη, όπου βρίσκεται και η έδρα του TRT World

Το TRT World είναι ένα Τουρκικό διεθνές Αγγλόφωνο ειδησεογραφικό κανάλι που λειτουργεί όλο το 24ωρο με έδρα την Κωνσταντινούπολη. Μεταδίδει ειδήσεις και ενημερωτικές εκπομπές στην τηλεόραση και στο διαδίκτυο. Απευθύνεται σε παγκόσμιο ακροατήριο και μεταδίδεται μέσω δορυφορικών, καλωδιακών και ψηφιακών πλατφορμών.

Εκτός από την έδρα της στη Κωνσταντινούπολη, η TRT World έχει κέντρα εκπομπής στην Ουάσινγκτον, το Λονδίνο, τη Μουμπάι, τη Σιγκαπούρη, το Πεκίνο, το Ισλαμαμπάντ, τη Μπανγκόκ και την Τζακάρτα. Η TRT World ανήκει ιδιοκτησιακά στον δημόσιο ραδιοτηλεοπτικό οργανισμό της Τουρκίας, στην Τουρκική Ραδιοφωνία Τηλεόραση και είναι μέλος της Ένωσης Διεθνών Ραδιοτηλεοπτικών Υπηρεσιών.

Ένας δηλωμένος στόχος του TRT World είναι η παροχή ειδήσεων που προκαλούν μια αλλαγή στα πρότυπα σκέψης των τηλεθεατών. Το γεγονός ότι το TRT World έχει προσπαθήσει πολλές φορές να ωραιοποιήσει τη κυβέρνηση Ερντογάν στα μάτια της διεθνούς κοινότητας καθώς και η εντελώς μεροληπτική στάση του σε ορισμένα θέματα της διεθνούς επικαιρότητας έχει οδηγήσει πολλούς να το χαρακτηρίσουν ως προπαγανδιστικό κανάλι.
Tu canción

Το "Tu canción" είναι ένα τραγούδι που γράφτηκε για το Gala Eurovisión του Operación Triunfo 2017, που εκτελείται από Ισπανούς τραγουδιστές, την Αμάγια Ρομέρο και τον Άλφρεντ Γκαρθία. Το τραγούδι γράφτηκε από τους Raúl Gómez και Sylvia Santoro και κυκλοφόρησε από την RTVE ως ψηφιακή λήψη στις 28 Ιανουαρίου 2018. Εκπροσώπησε την Ισπανία στο διαγωνισμό τραγουδιού της Eurovision 2018 καταλαμβάνοντας την 23η θέση με 61 βαθμούς.
Αμάγια Ρομέρο

Η Αμάγια Ρομέρο Αρμπίζου (3 Ιανουαρίου 1998-) είναι Ισπανίδα τραγουδίστρια. Έχει λάβει μέρος στην ένατη έκδοση του ισπανικού σόου "Operación Triunfo" και εκπροσώπησε την Ισπανία στη Eurovision 2018 με τον Άλφρεντ Γκαρθία, και το τραγούδι "Tu canción" καταλαμβάνοντας την 23η θέση με 61 βαθμούς.
Εθνική Ραδιοτηλεόραση της Βόρειας Μακεδονίας

Η Εθνική Ραδιοτηλεόραση της Βόρειας Μακεδονίας ( ή НРТ) είναι ο δημόσιος ραδιοτηλεοπτικός οργανισμός που ιδρύθηκε από τη Συνέλευση της Βόρειας Μακεδονίας το 1993. Η νόμιμα καθορισμένη υπηρεσία της είναι η παραγωγή και η μετάδοση ραδιοφωνικών και τηλεοπτικών προγραμμάτων όλων των ειδών, τα οποία θα πρέπει να ικανοποιούν τις δημόσιες πληροφορίες, τις πολιτιστικές, εκπαιδευτικές και ψυχαγωγικές ανάγκες του βορειομακεδονικού λαού. Η НРТ έχει έξι τηλεοπτικούς σταθμούς.

Η НРТ διευθύνεται από τον Πέταρ Καράνκοφ.
Άλφρεντ Γκαρθία

Ο Άλφρεντ Γκαρθία Καστίγιο (γενν. 14 Μαρτίου 1997) είναι Ισπανός τραγουδιστής. Έχει λάβει μέρος στην ένατη έκδοση του ισπανικού σόου "Operación Triunfo" και εκπροσώπησε την Ισπανία στη Eurovision 2018 με την Αμάγια Ρομέρο, και το τραγούδι "Tu canción", καταλαμβάνοντας την 23η θέση με 61 βαθμούς.
Γοδεφρείδος του Ε

Ο Γοδεφρείδος του Ε ή Γοδεφρείδος της Μπριόν ("Godfrey", 962 - 1015) ήταν κόμης του Ε και της Μπριόν στα τέλη του 10ου και στις αρχές του 11ου αιώνα.
Ο Γοδεφρείδος του Ε ήταν νόθος γιος του δουκός της Νορμανδίας Ριχάρδου του Ισχυρού με μια ανώνυμη ερωμένη του. Την κομητεία του Ε δημιούργησε ο ετεροθαλής αδελφός του Γοδεφρείδου Ριχάρδος Β΄ της Νορμανδίας στο πλαίσιο της πολιτικής των δωρεών σε τίτλους και εδάφη στα μέλη της οικογένειας του. Η Ακρόπολη του Ε είχε σημαντικό ρόλο στην υπεράσπιση της Νορμανδίας, το κάστρο και η οχυρωμένη πόλη στον ποταμό Μπρέσλ βρισκόταν σε απόσταση μονάχα δυο μιλίων από την Μάγχη. Η Ε ήταν σημείο απόπλευσης για την Αγγλία στην διάρκεια του πολέμου και ένα από τα σημαντικότερα σημεία για επίθεση. 

Το κάστρο της Μπριόν βρισκόταν υπό την κατοχή των δουκών της Νορμανδίας αλλά ο Ριχάρδος Β΄ αποφάσισε να το κάνει δώρο στον ετεροθαλή αδελφό του Λουδοβίκο, στην συνέχεια πέρασε στον γιο του Γιλβέρτο και μετά την δολοφονία του ενσωματώθηκε ξανά στο δουκάτο της Νορμανδίας.
Ο Γοδεφρείδος και ο γιος του Γιλβέρτος καταγράφονται ως "κόμητες" σε ένα διάταγμα του Ριχάρδου Β΄ στην Λιζιέ αλλά χωρίς να αναφέρονται επιπλέον εξουσίες τους.
Νικολά ντε Γκρινί

Ο Νικολά ντε Γκρινί ή "Γκρινύ" ή "Γκρινιύ" (Nicolas de Grigny, Ρενς βάπτιση 8 Σεπτεμβρίου 1672 – Ρενς 30 Νοεμβρίου 1703) ήταν Γάλλος συνθέτης και οργανίστας του 17ου αιώνα. Το έργο του, μαζί με εκείνο του διάσημου συμπατριώτη του Φρανσουά Κουπρέν, αποτελεί την κορύφωση της μπαρόκ Γαλλικής Σχολής για το εκκλησιαστικό όργανο.
Τίκσι

Το Τίκσι (ρωσικά: Ти́кси, σαχατικά: Тиксии, "Tiksii" – κυριολεκτικά: σημείο περιστροφής) είναι μια αστική περιοχή (οικισμός αστικού τύπου) και το διοικητικό κέντρο της επαρχίας Μπουλούνσκι της Δημοκρατίας των Σαχά στη Ρωσία, που βρίσκεται στην όχθη του κόλπου Μπουόρ-Χάγια στην Θάλασσα Λάπτεφ, στο νοτιοανατολικό δέλτα του ποταμού Λένα. Στην απογραφή του 2010, ο πληθυσμός ήταν 5.063 άτομα.
Έρικ Σάαντε

Ο Έρικ Σάαντε ("Eric Saade," αραβικά : إريك سعادة‎ "Īrik Saʿāda", προφορά [²eːrɪk sa²aːdɛ] ; γενν. 29 Οκτωβρίου 1990 στο Kattarp της Σουηδίας) είναι Σουηδός ποπ τραγουδιστής. Ήταν για 2 χρόνια μέλος του νεανικού συγκροτήματος What's Up!, από το οποίο έφυγε τον Φεβρουάριο του 2009 για να κυνηγήσει μια σόλο καριέρα. Μετά την νίκη του στο Melodifestivalen 2011 με το τραγούδι "Popular", ο Σάαντε εκπροσώπησε την Σουηδία στον Διαγωνισμό Τραγουδιού της Eurovision 2011 στην Γερμανία, όπου κατέκτησε την τρίτη θέση.
Ντέιβιντ Ντ. Μπερνς

Ο Ντέιβιντ Ντ. Μπερνς (αγγλικά: "David D. Burns", γεννημένος στις 19 Σεπτεμβρίου 1942), είναι αναπληρωτής επίτροπος στο Τμήμα Ψυχιατρικής και Επιστημονικών Συμπεριφορών της Ιατρικής Σχολής του Πανεπιστημίου του Στάνφορντ και συγγραφέας των βιβλίων best seller "Feeling Good: The New Mood Therapy" και "The Feeling Good Handbook". Ο Μπερνς διακήρυξε τη γνωστική συμπεριφορική θεραπεία (CBT) του Άαρον Μπεκ όταν το βιβλίο του έγινε best seller κατά τη διάρκεια της δεκαετίας του 1980.
Μαξ φον Σίντοφ

Ο Μαξ φον Σίντοφ ή Μαξ φον Σίντοου (, 10 Απριλίου 1929 - 8 Μαρτίου 2020) ήταν Σουηδός ηθοποιός.

Είχε εμφανιστεί σε πολλές ταινίες, τόσο στη Σουηδία, όσο και στο εξωτερικό. Είχε συνεργαστεί με σκηνοθέτες όπως ο Ίνγκμαρ Μπέργκμαν, ο Ντέιβιντ Λιντς, ο Ρίντλεϊ Σκοτ, ο Μάρτιν Σκορσέζε και ο Στίβεν Σπίλμπεργκ.

Για την ερμηνεία του στην ταινία "Πελέ ο κατακτητής" κέρδισε το Βραβείο Ευρωπαϊκού Κινηματογράφου καλύτερου ηθοποιού και έλαβε υποψηφιότητα για Όσκαρ Α' Ανδρικού Ρόλου. Επίσης, προτάθηκε για Όσκαρ Β' Ανδρικού Ρόλου για την ταινία "Εξαιρετικά Δυνατά και Απίστευτα Κοντά", και δύο φορές για Χρυσή Σφαίρα για τις ταινίες "Ο Εξορκιστής" και "Hawaii".

Στην τηλεόραση, είχε εμφανιστεί στη σειρά "Game of Thrones" στον ρόλο του Three-Eyed Raven, ενώ είχε δώσει τη φωνή του και σε ένα επεισόδιο των "The Simpsons".

Απεβίωσε στις 8 Μαρτίου 2020 σε ηλικία 90 ετών.
Πιέρος Σωτηρίου

Ο Πιέρος Σωτηρίου (γεννήθηκε στις 13 Ιανουαρίου 1993 στη Λευκωσία, Κύπρος) είναι Κύπριος διεθνής ποδοσφαιριστής που αγωνίζεται ως επιθετικός για την Αστάνα στο Καζακστάν, μετά την ένταξή του από την Κοπεγχάχη το 2019.
Ροβέρτος του Ε

Ο Ροβέρτος, κόμης του Ε Κόμης του Ε και Λόρδος του Χέιστινγκς (πέθανε μεταξύ 1089 - 1093) από τον Οίκο της Νορμανδίας ήταν γιος του Γουλιέλμου Α΄ του Ε και της συζύγου του Λεσκελίν. Ο Ροβέρτος του Ε συμμετείχε με 60 πλοία για υποστήριξη του Γουλιέλμου του Κατακτητή στην Νορμανδική κατάκτηση της Αγγλίας. Ο Ροβέρτος πήρε σαν ανταμοιβή (1068) το κάστρο του Χέιστινγκς και τις γύρω περιοχές οι οποίες ανήκαν στον Ονφρόι ντι Τιλέιγ. Το Domesday Book αναφέρει ότι ο Ροβέρτος και ο γιος του Γουλιέλμος είχαν εκτάσεις σε διαφορετικές κομητείες με συνολικά έσοδα 690 λίρες ετησίως. 

Το 1069 κατηγορήθηκε από τον βασιλιά ότι υποστήριξε τον Ροβέρτο, κόμη του Μορτέν ο οποίος παρακολουθούσε τους Δανούς. Ο ίδιος είχε σταλεί να καταστείλει την εξέγερση του Ίντρικ στα δυτικά, στρατοπέδευσε στο στόμιο του ποταμού Χάμπερ. Οι Δανοί επιτέθηκαν αλλά οι δυο στρατιωτικοί αρχηγοί τους αιφνιδίασαν και τους συνέτριψαν, αναγκάστηκαν να δραπετεύσουν μέσω θαλάσσης. 
Μετά τον θάνατο του Γουλιέλμου του Κατακτητή υποστήριξε τον μεγαλύτερο γιο του Ροβέρτο Β΄ της Νορμανδίας αλλά διώχθηκε λόγω του ακόλαστου τρόπου ζωής του, κατέφυγε στον Γουλιέλμο Ρούφο που του παραχώρησε μερικά από τα κάστρα του. Ο Ροβέρτος ήταν ένας από τους βασικούς υποστηρικτές του Γουλιέλμου Ρούφου την εποχή που έκανε την επίθεση στον αδελφό του στην Νορμανδία, πέθανε μετά από αυτό το επεισόδιο.
Ανέστης Κωνσταντινίδης

Ο Ανέστης Κωνσταντινίδης (1846-1901) ήταν διαπρεπής Έλληνας εκδότης του 19ου αι., με καταγωγή από την Κύπρο. Θεωρείται ως ο αναμορφωτής κι εκσυγχρονιστής του χώρου των εκδόσεων και της τυπογραφίας στην Ελλάδα, Η δραστηριότητά του έχει καταγραφεί ως «σταθμός δια την ιστορίαν του βιβλίου εν Ελλάδι».
Γουλιέλμος Μπουζάκ

Ο Γουλιέλμος Μπουζάκ (1020 - 1076) Κόμης του Ε και κόμης του Σουασόν ήταν γιος του Γουλιέλμου Α΄ του Ε και της συζύγου του Λεσκελίν.
Ο Γουλιέλμους πήρε το παρατσούκλι "Μπουζάκ" από τον μεσαιωνικό χρονικογράφο Ροβέρτο του Τορινί.
Ο Γουλιέλμος κλήθηκε από τον Ερρίκο Α΄ της Γαλλίας ο οποίος πρόσφερε να του δώσει σύζυγο την Αδελαΐδα, την διάδοχο της κομητείας του Σουασόν. Η Αδελαΐδα ήταν κόρη του Ρενώ Α΄ κόμητος του Σουασόν και "μεγάλου δασκάλου του Γαλλικού ξενοδοχείου", ο Γουλιέλμος έγινε κόμης της Σουασόν χάρη στα κληρονομικά δικαιώματα της συζύγου του, με τον γάμο απέκτησε : 

*Ρενώ Β΄ του Σουασόν, διάδοχος του στην κομητεία του Σουασόν
*Ιωάννης Α΄ του Σουασόν
*Μανασσής του Σουασόν
Γουλιέλμος Α΄ του Ε

Ο Γουλιέλμος Α΄ του Ε (978 - μετά το 1057) από τον Οίκο της Νορμανδίας, κόμης του Ε, ήταν νόθος γιος του δούκα της Νορμανδίας Ριχάρδου του "Ισχυρού", ήταν κόμης του Ε και του Εμουά, διαδέχθηκε τον ανιψιό του Γιλβέρτο του Μπριόν μετά την δολοφονία του (1040).

Ο Γουλιέλμος του Ε επαναστάτησε εναντίον του ετεροθαλούς αδελφού του Ριχάρδου του Καλού, συνελήφθη από τον Ραούλ ντ'Ιβρί και φυλακίστηκε από τον Τουρκουρτίλ του Χαρκούρτ πρώην κυβερνήτη του Γουλιέλμου του Κατακτητή. Δραπέτευσε πέντε χρόνια αργότερα αλλά συγχωρέθηκε τελικά από τον Ριχάρδο και πήρε σύζυγο την Λεσκελίν κόρη του Τουρκουρτίλ του Χαρκούρτ με την οποία απέκτησε :

*Ροβέρτος του Ε, διάδοχος του.
*Γουλιέλμος Μπουζάκ, συγκυβερνήτης με τον πατέρα του. 
*Ούγος του Ε, επίσκοπος του Λιζιέ. (1049 - 1077)
.gov

μικρογραφία|Λογότυπο του .gov.
Το domain name .gov είναι ένας τομέας ανώτερου επιπέδου του Διαδικτύου. Το όνομα προέρχεται από την αγγλική λέξη "government". Τον τομέα .gov τον διαχειρίζεται η Γενική Υπηρεσία Υπηρεσιών (GSA), μια ανεξάρτητη υπηρεσία της ομοσπονδιακής κυβέρνησης των Ηνωμένων Πολιτειών.
Τζακ Γουίλσιρ

Ο Τζακ Γουίλσιρ ("Jack Wilshere", 1 Ιανουαρίου 1992) είναι Άγγλος διεθνής ποδοσφαιριστής που αγωνίζεται ως μέσος για τη ΑΦΚ Μπόρνμουθ.
MRT 1

Το MRT 1 είναι ένα δημόσιο τηλεοπτικό κανάλι της Βόρειας Μακεδονίας που ανήκει στον όμιλο Makedonska Radio Televizija.
Ευρωπαϊκή Διάσκεψη Νεολαίας

Η Ευρωπαϊκή Διάσκεψη Νεολαίας (EYE) είναι μια εκδήλωση η οποία ξεκίνησε και φιλοξενείται στο Ευρωπαϊκό Κοινοβούλιο από το 2014 με στόχο να προωθήσει την προώθηση της ενεργού πολιτότητας μεταξύ των νέων Ευρωπαίων.

Λαμβάνοντας χώρα στο Ευρωπαϊκό Κοινοβούλιο στο Στρασβούργο, η Διάσκεψη συγκεντρώνει χιλιάδες νέοι άνθρωποι, ηλικίας 16 έως 30 ετών, και τους καλεί να συμμετάσχουν σε συζητήσεις σχετικά με επίκαιρα θέματα με φορείς λήψης αποφάσεων και ομιλητές με ένα ευρύ φάσμα επαγγελματικής εμπειρίας. Πραγματοποιήθηκε δύο φορές, το 2014 και το 2016, με πολλές ακροάσεις κατά τους επόμενους μήνες. Καθώς πραγματοποιείται ανά διετία, η τρίτη έκδοση είναι προγραμματισμένη για 1-2 Ιουνίου 2018.
Ρόναλντ Ντέιβιντ Λέινγκ

Ο Ρόναλντ Ντέιβιντ Λέινγκ (αγγλικά: "Ronald David Laing", 7 Οκτωβρίου 1927 - 23 Αυγούστου 1989), συνήθως αναφερόμενος ως Ρ. Ντ. Λέινγκ (R. D. Laing), ήταν Σκωτσέζος ψυχίατρος που έγραψε εκτενώς για τις ψυχικές ασθένειες - ιδίως την εμπειρία της ψύχωσης. Οι απόψεις του Λέινγκ σχετικά με τα αίτια και τη θεραπεία της σοβαρής διανοητικής δυσλειτουργίας, που επηρεάστηκαν σε μεγάλο βαθμό από την υπαρξιακή φιλοσοφία, έρχονταν σε αντίθεση με τις μεθόδους χημικών και ηλεκτροσόκ, που έγιναν η ψυχιατρική ορθοδοξία της εποχής. Λαμβάνοντας τα εκφρασμένα συναισθήματα του συγκεκριμένου ασθενούς ή πελάτη ως έγκυρες περιγραφές της εμπειρίας που βιώνεται και όχι απλώς ως συμπτώματα ψυχικής ασθένειας, ο Λέινγκ θεωρούσε τη Σχιζοφρένεια ως θεωρία όχι ως γεγονός. Αν και συνδεόταν στο μυαλό του κοινού με την αντιψυχιατρική, απέρριψε την ετικέτα. Πολιτικά, θεωρήθηκε ως στοχαστής της Νέας Αριστεράς. Ο Λέινγκ απεικονίστηκε στην ταινία Mad to Be Normal.
Νταβίντ Οσπίνα

Ο Νταβίντ Οσπίνα ή Νταβίδ Οσπίνα ("David Ospina", 31 Αυγούστου 1988) είναι Κολομβιανός ποδοσφαιριστής που αγωνίζεται ως τερματοφύλακας στη Νάπολι και στην Εθνική Κολομβίας.
Ονούφριος Κουλλά

Ο Ονούφριος Κουλλά είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.
Ευρωπαϊκό Σώμα Στρατού

μικρογραφία|330x330px|Έμβλημα Ευρωπαϊκού Σώματος Στρατού|εναλλ.=Ευρωπαϊκό Σώμα Στρατού (EUROCORPS)
Το Ευρωπαϊκό Σώμα Στρατού (European Corps, συνήθως αναφερόμενο ως Eurocorps) είναι διεθνές σώμα στρατού, επανδρωμένο με περίπου 1000 αξιωματικούς, υπαξιωματικούς και στρατιώτες. Εδρεύει στο Στρασβούργο, στην περιοχή της Αλσατίας στην Γαλλία. Το Σώμα ιδρύθηκε τον Μάιο του 1992, ενεργοποιήθηκε τον Οκτώβριο 1993 και κατέστη επιχειρησιακό το 1995. Ο πυρήνας των δυνάμεων του Στρατηγείου είναι η Γαλλογερμανική Ταξιαρχία που ιδρύθηκε το 1987. Αρχικά και μέχρι το 2002 οι επίσημες γλώσσες του Ευρωπαϊκού Σώματος Στρατού ήταν τα Γαλλικά και τα Γερμανικά. Έκτοτε η επίσημη γλώσσα είναι τα Αγγλικά.
Ριχάρδος ΦιτςΓκίλμπερτ

Ο Ριχάρδος ΦιτςΓκίλμπερτ (πριν το 1035 - περί το 1090) ήταν Νορμανδός λόρδος που συμμετείχε στην Νορμανδική κατάκτηση της Αγγλίας (1066) και έμεινε γνωστός με το παρατσούκλι "«ντε Κλερ»" ή "«Τόνμπριτζ»".

Ο Ριχάρδος γιος του Γιλβέρτου του Μπριόν ήταν κηδεμόνας του νεαρού δούκα Γουλιέλμου του Κατακτητή, μετά την δολοφονία από τον Γουλιέλμο του Γουασί (1040) οι δυο μεγαλύτεροι γιοι του Ριχάρδος και Γιλβέρτος δραπέτευσαν στην Φλάνδρα. Μετά την επιστροφή του στην Νορμανδία ανελαβε την ηγεμονία του Μπιένφαιτ και του Ορμπέκ. Το 1066 ήρθε στην Αγγλία με τον Γουλιέλμο τον Κατακτητή και δέχτηκε μεγάλες δωρεές και τίτλους σαν ανταμοιβή με την βοήθεια του.
Το "«Εθνικό Βιογραφικό Λεξικό»" και άλλες πηγές παρέχουν αντικρουόμενες πληροφορίες σχετικά με την προέλευση του ονόματος "«ντε Κλερ»" αλλά ο Ριχάρδος Τόνμπριτζ θεωρείται ο γενάρχης του βασιλικού οίκου, στην Σάφοκ έκδοση του Domesday Book ονομάζεται "«Ριχάρδος ντε Κλερ»".
Όμιλος Γκριμάλντι

Ο Όμιλος Γκριμάλντι είναι πολυεθνική εταιρεία που δραστηριοποιείται στον τομέα των θαλάσσιων μεταφορών με έδρα στη Νάπολη.
Λατγαλία

thumb|250x250px|Ιστορικές περιοχές της Λετονίας, η Λατγαλία με κίτρινο
thumb|150x150px|Η σημαία της Λατγαλίας
thumb|150x150px|Το έμβλημα της Λατγαλίας
thumb|350x350px|Ιστορικές περιοχές της Λετονίας, η Λατγαλία με πράσινο
Η Λατγαλία (λετονικά και λατγαλικά: Latgola, ρωσικά: Латгалия, λατινικά: Lettgallia) είναι μία από τις τέσσερις ιστορικές και πολιτιστικές περιοχές της Λετονίας που αναγνωρίζονται στο Σύνταγμα της Λετονικής Δημοκρατίας. Είναι η ανατολικότερη περιοχή βόρεια του ποταμού Νταουγκάβα. Ενώ στο μεγαλύτερο μέρος της Λετονίας επικρατεί ο Λουθηρανισμός, στη Λατγαλία επικρατεί κατά κύριο λόγο ο Ρωμαιοκαθολικισμός, στην πραγματικότητα, σύμφωνα με έρευνα του 2011, το 65,8% του συνολικού πληθυσμού είναι καθολικοί. Υπάρχει επίσης μια ισχυρή Ορθόδοξη μειονότητα, η οποία αντιστοιχεί στο 23,8% του συνολικού πληθυσμού, διαιρούμενο σε 13,8% Ρώσους Ορθόδοξους Χριστιανούς και 10,0% Παλαιοί Πιστοί.

Η περιοχή έχει μεγάλο πληθυσμό εθνοτικών Ρώσων, ιδιαίτερα στο Ντάουγκαβπιλς, τη μεγαλύτερη πόλη της περιοχής. Πολλοί από τους Ρώσους που έζησαν στη Λατγαλία πριν από τη Σοβιετική κατοχή είναι Παλαιοί Πιστοί. Το Ρέζεκνε, που συχνά ονομάζεται η καρδιά της Λατγαλίας, το Κράσλαβα και η Λούτζα, είναι άλλες μεγάλες πόλεις στην περιοχή, η οποία έχει επίσης λευκορωσική μειονότητα. Υπάρχει επίσης μια σημαντική πολωνική μειονότητα.
Νουρ Οτάν

Το Δημοκρατικό Λαϊκό Κόμμα «Νουρ Οτάν» (καζακικά: “Нұр Отан” Халықтық Демократиялық Партиясы, "“Nur-Otan” Halyqtyq Demokrati'i'alyq Parti'i'asy"; ,"“Nur-Otan” Narodno-Demokraticheskaya Partiya"), γνωστό και ως Νουρ Οτάν (καζακικά: Нұр Отан, "Ακτινοβόλα Πατρίδα"), είναι το κυρίαρχο πολιτικό κόμμα στο Καζακστάν. Τα μέλη του ξεπερνούν τα 762.000. Από το 2007 πρόεδρος του είναι ο πρώην πρόεδρος του Καζακστάν Νουρσουλτάν Ναζαρμπάγιεφ. 

Στο κόμμα, προκάτοχος του Ναζαρμπάγιεφ ήταν ο Μπαχτιζάν Ζουμαγκούλοφ. Ο πρώτος αναπληρωτής πρόεδρος του κόμματος είναι ο Ασκάρ Μιρζαχμέτοφ.
Γαέλοι

Οι Γαέλοι (ιρλανδικά: "Gaeil", σκωτικά γαελικά: "Gàidheil", μανξ: "Gaeil") είναι μια εθνογλωσσική ομάδα εγγενής στη βορειοδυτική Ευρώπη που συνδέεται με τις γοϊδελικές γλώσσες, οι οποίες αποτελούν γλωσσική οικογένεια των κελτικών γλωσσών που περιλαμβάνουν τα ιρλανδικά, τα μανξ και τα σκωτικά γαελικά. Ιστορικά, τα εθνώνυμα "Ιρλανδός" και "Σκώτος" αναφέρονται γενικά στους Γαέλους, αλλά το εύρος αυτών των εθνικοτήτων σήμερα είναι πιο περίπλοκο.
Αρτούρ Σίλβα

Ο Αρτούρ Σίλβα (Artur Silva, 1956;-) είναι πολιτικός, ο οποίος διετέλεσε Πρωθυπουργός της Γουινέας-Μπισσάου από τον Ιανουάριο ως τον Απρίλιο του 2018. Διορίστηκε από τον πρόεδρο Ζοζέ Μάριο Βαζ στις 30 Ιανουαρίου 2018 και διαδέχθηκε τον Ουμάρου Σισόκο Εμπαλό, ο οποίος είχε παραιτηθεί δύο εβδομάδες πριν.. Είναι μέλος του κόμματος PAIGC και υπηρέτησε ως υπουργός Παιδείας στην κυβέρνηση του Κάρλος Γκόμες, όπως και ως υπουργός Εξωτερικών.. Μέλημα του νέου πρωθυπουργού ήταν η διεξαγωγή νέων βουλευτικών εκλογών..
Ντενί Γκολτιέ

Ο Ντενί Γκολτιέ ή "Γκολτιέ ο Νεότερος" ή "Γκολτιέ των Παρισίων" (Denis ή Denys Gaultier ή Denis le Jeune ή Gaultier de Paris, Παρίσι 1597 ή 1603 – Παρίσι 1672) ήταν Γάλλος λαουτίστας και συνθέτης του 17ου αιώνα, το έργο του οποίου επηρέασε τη γαλλική σχολή της μουσικής του κλαβεσέν.
Ράιαν Ο'Σόγκνεσι

Ο Ράιαν Ο'Σόγκνεσι (Ιρλανδικά: Rían Ó Seachnasaigh, 27 Σεπτεμβρίου 1992-) είναι Ιρλανδός τραγουδιστής-τραγουδοποιός και πρώην ηθοποιός από τις Σκερρίες του Δουβλίνου, ευρέως γνωστός που έφτασε τον τελικό της έκτης σεζόν του "Britain's Got Talent" τον Μάιο του 2012, τερματίζοντας στην πέμπτη θέση και από την εμφάνιση του στην πρώτη σεζόν του "The Voice of Ireland". Εκπροσώπησε την Ιρλανδία στη Eurovision του 2018 με το τραγούδι "Together", καταλαμβάνοντας την 16η θέση στον τελικό, με 136 βαθμούς.
Al-Aqsa TV

Ο τηλεοπτικός σταθμός Al-Aqsa TV (αραβικά: قناة الأقصى) είναι το επίσημο τηλεοπτικό κανάλι της Χαμάς. Το όνομά του προέρχεται από το Τέμενος Αλ-Άκσα στην Ιερουσαλήμ. Το πρόγραμμά του περιλαμβάνει ειδήσεις και προπαγάνδα που προωθεί τη Χαμάς, παιδικές εκπομπές (όπως οι "Πρωτοπόροι του Αύριο") και θρησκευτικά εμπνευσμένες ψυχαγωγικές εκπομπές. Σήμερα διοικείται από το μέλος του Παλαιστινιακού Νομοθετικού Συμβουλίου, Φαθί Χαμάντ.
Νίκολα Ντιμιτρόφ

Ο Νίκολα Ντιμιτρόφ (, γενν. 30 Σεπτεμβρίου 1972) είναι Σλαβομακεδόνας διπλωμάτης και πολιτικός. Έχει υπηρετήσει ως πρέσβης της Βόρειας Μακεδονίας στις ΗΠΑ και στην Ολλανδία, καθώς και ως αναπληρωτής Υπουργός Εξωτερικών. Σήμερα είναι υπουργός Eξωτερικών της Βόρειας Μακεδονίας στην κυβέρνηση του Ζόραν Ζάεφ.
Βαγιενάρ

Το Βαγιενάρ (ισπαν.: "Vallenar") είναι πόλη και δήμος της Χιλή, που υπάγεται στην Περιφέρεια Ατακάμα και έχει πληθυσμό 52.096 κατοίκους (το 2012). Είναι η πρωτεύουσα της Επαρχίας Ουάσκο (Huasco) και βρίσκεται μέσα στην κοιλάδα του ποταμού Ουάσκο, σε υψόμετρο 441 μέτρα πάνω από την επιφάνεια της θάλασσας, από την οποία απέχει 46 χιλιόμετρα σε ευθεία γραμμή. Οι γεωγραφικές συντεταγμένες της πόλεως είναι πλάτος 28°34,5΄ Νότιο και μήκος 70°45΄ Δυτικό. Οι κυριότερες ασχολίες των κατοίκων είναι η κτηνοτροφία και τα ορυχεία. Η πόλη ιδρύθηκε το 1789 με το πλήρες όνομα Άγιος Αμβρόσιος του Μπαλενάρυ ("San Ambrosio de Ballenary") από τον Αμπρόζιο Ο' Χίγκινς, ο οποίος την ονόμασε με βάση το όνομά του και τη γενέτειρά του, το πόλισμα Μπαλυνάρυ (Ballynary) στην Κομητεία Σλάιγκο της Ιρλανδίας. Το «Μπαλενάρυ» παραφθάρηκε στη συνέχεια από τους ισπανόφωνους κατοίκους σε «Βαγιενάρ».
Φιντελίτο Κάστρο

Ο Φιντέλ Άνχελ Κάστρο Ντιας-Μπαλάρ (· 1 Σεπτεμβρίου 1949 - 1 Φεβρουαρίου 2018), γνωστός και ως Φιντελίτο Κάστρο, ήταν ο μεγαλύτερος γιος του Κουβανού ηγέτη Φιντέλ Κάστρο, μοναχοπαίδι από την πρώτη σύζυγό του Mirta Diaz-Balart. Οι γονείς του χώρισαν λίγο πριν την έναρξη της Κουβανικής Επανάστασης, με την οποία ο Κάστρο κατέλαβε την εξουσία στην χώρα, ενώ η Μίρτα μετακόμισε στο Μαϊάμι, με την οικογένεια Diaz-Balart, παίρνοντας μαζί και το γιο της. Ο Φιντελίτο Κάστρο επέστρεψε στην Κούβα ως παιδί για να επισκεφτεί τον πατέρα του και παρέμεινε εκεί για την υπόλοιπη παιδική του ηλικία.

Ο Κάστρο Ντιας-Μπαλάρ σπούδασε στη Σοβιετική Ένωση και για κάποια χρόνια ήταν υπεύθυνος του προγράμματος για την πυρηνική ενέργεια στην Κούβα, μέχρι την στιγμή που συγκρούστηκε με τον πατέρα του. Από το 1980 έως το 1992 ηγήθηκε του κατασκευαστικού προγράμματος για τον πυρηνικό σταθμό της Χουράγουα (Juragua). Είχε τρία παιδιά, την Μίρτα Μαρία, τον Φιντέλ Αντόνιο και τον Χοσέ Ραούλ- με την Νατάσα Σμίρνοβα την οποία γνώρισε στην Ρωσία. Μετά το διαζύγιό του από την Σμίρνοβα, παντρεύτηκε τη Μαρία Βικτόρια Μπαρέιρο (María Victoria Barreiro) από την Κούβα.

Ο Κάστρο Ντιας-Μπαλάρ αυτοκτόνησε την 1η Φεβρουαρίου 2018.

* FIDEL CASTRO Díaz-Balart, “FIDELITO”. History of Fidel Castro Ruz first-born son
Κίνημα Γιαζίντι για τη Μεταρρύθμιση και την Πρόοδο

Το Κίνημα Γιαζίντι για τη Μεταρρύθμιση και την Πρόοδο (αραβικά: الحركة الايزيدية من اجل الاصلاح والتقدم) είναι πολιτικό κόμμα των Γιαζίντι στο Ιράκ. Το κόμμα εκπροσωπεί το λαό των Γιαζίντι στις πεδιάδες της Νινευή. Μετείχε στις εκλογές του Δεκεμβρίου του 2005 και κέρδισε το 0,2% της λαϊκής ψηφοφορίας, λαμβάνοντας έτσι μια θέση στο ιρακινό κοινοβούλιο (που κρατείται από τον Αμίν Φαρχάν Τζέτζο). Το κόμμα κέρδισε μια τοπική έδρα κυβερνήτη στη Νινευή στις εκλογές του Ιανουαρίου του 2005 και στις εκλογές του Ιανουαρίου του 2009.
Λέανδρος

Ο Λέανδρος του Παναγιώτη Σούτσου, είναι μυθιστόρημα - το πρώτο νεοελληνικό μυθιστόρημα που εκδόθηκε στο έδαφος της ανεξάρτητης πλέον Ελλάδας και συγκεκριμένα στο Ναύπλιο, (πρωτεύουσα τότε του νεοελληνικού βασιλείου), τον Απρίλιο του 1834, από το τυπογραφείο των Κωνσταντίνου Τόμπρα και Κωνσταντίνου Ιωαννίδη.
Ο ίδιος ο συγγραφέας στον πρόλογο του μυθιστορήματος μάλιστα δηλώνει την περηφάνια του που είναι ο πρώτος μυθιστοριογράφος του ανεξάρτητου Ελληνικού Κράτους. 
Το μυθιστόρημα, έκτασης 124 σελίδων, γραμμένο στην πολύ δημοφιλή εκείνη την εποχή - επιστολική μορφή, διηγείται τον μοιραίο έρωτα δύο νέων - του Λέανδρου και της Κοραλλίας -στην σύγχρονη Αθήνα.
Sanabel TV

Η Sanabel TV ήταν τηλεοπτικός σταθμός της Δυτικής Όχθης στο Κράτος της Παλαιστίνης, με έδρα τη Ναμπλούς. Σύμφωνα με τη ραδιοφωνική εκπομπή του CBC "As it Happens": 

"Η Sanabel TV είναι ο πιο δημοφιλής τοπικός τηλεοπτικός σταθμός στην πόλη Ναμπλούς της Δυτικής Όχθης. Στην πραγματικότητα είναι ο μόνος τοπικός τηλεοπτικός σταθμός στη Ναμπλούς. Και οι ισραηλινές δυνάμεις τον έκλεισαν". 

Έκλεισε στα τέλη του Φεβρουαρίου 2007.
Γεώργιος Ζερβίνης

Ο Γεώργιος Ζερβίνης (Τήνος 1902 - Χαβάη 1980)), ήταν αθλητής της ελληνορωμαϊκής πάλης με συμμετοχή σε τρεις Ολυμπιάδες ενώ διακρίθηκε και σε άλλα αθλήματα όπως οι καταδύσεις.

Γεννήθηκε το 1902 στην Τήνο ενώ καταγόταν από τον Φυροπόταμο Μήλου, στην Τήνο ο πατέρας του εργαζόταν στην κατασκευή του λιμένα. Το 1904 η οικογένεια επέστρεψε στην Μήλο και πριν το 1920 βρέθηκε στην Αθήνα όταν πέθανε ο πατέρας του, εκεί εργαζόταν ως βιβλιοδέτης. Το 1980 κι ενώ βρισκόταν ως συνοδός της ελληνικής εθνικής ομάδας Άρσης βαρών στην Χαβάη πέθανε από καρδιακή προσβολή.
Ατρόμητος Χιλιομοδίου

μικρογραφία|Χιλιομόδι Κορινθίας|424x424px
Ο Α.Σ. Ατρόμητος Χιλιομοδίου είναι αθλητικός σύλλογος με έδρα το Χιλιομόδι του νομού Κορινθίας. Διαθέτει από το παρελθόν ενεργά τμήματα ποδοσφαίρου και σκάκι, ενώ πλέον επαναλειτουργεί και το τμήμα καλαθοσφαίρισης της ομάδος . Επίσημο έτος ίδρυσης του συλλόγου είναι το 1961 και χρώματά του το κόκκινο και το μαύρο.

Το ποδοσφαιρικό τμήμα του συλλόγου είναι το πιο διακεκριμένο και αποτελεί παραδοσιακά ένα από τα καλύτερα και πιο σταθερά τμήματα στην Κορινθία . Μία από τις πιο σημαντικές επιτυχίες του συλλόγου είναι η συμμετοχή , επανειλημμένα στο πρωτάθλημα της Δ' Εθνικής κατηγορίας τις χρονιές 2007-08, 2008-09, 2009-10, 2011-12 και στο πρωτάθλημα της Γ' Εθνικής κατηγορίας την χρονιά 2020-2021 .
μικρογραφία|εναλλ.=|κέντρο|350x350εσ|Αήττητος Πρωταθλητής Ε.Π.Σ Κορινθίας 2010-2011
αριστερά|μικρογραφία|Ατρόμητος Χιλιομοδίου 2010-2011|283x283εσΤο 1990 ο Ατρόμητος χιλιομοδίου θα κατακτήσει το πρώτο του τρόπαιο με αντίπαλο την ομάδα της Ελλάς Βέλου για τον θεσμό του κυπέλλου Ε.Π.Σ Κορινθίας , επικρατώντας της στον τελικό με 2-1 .Επίσης έχει αναδειχθεί και δύο φορές Φιναλίστ, το 1987 με αντίπαλο τον Κύψελο Κορίνθου όπου μετά από το 0-0 της κανονικής περιόδου ηττήθηκε στα πέναλτι με 3-2 και το 2012 με αντίπαλο τον Π.Α.Σ. Κόρινθος με σκορ 2-1. Η ομάδα του Χιλιομοδίου έχει πραγματοποιήσει σημαντικές επιτυχίες στο πρωτάθλημα Κορινθίας τερματίζοντας τρεις φορές στην πρώτη θέση και συγκεκριμένα τις χρονιές 2006-2007 , 2010-2011 , 2019-2020 . 

Το πρώτο καθοριστικό βήμα για την πρώτη κατάκτηση του πρωταθλήματος στην ιστορία του χιλιομοδίου έγινε την περίοδο 2006-2007 . Μετά από προσπάθειες χρόνων η ομάδα θα καταφέρει να κατακτήσει το πρωτάθλημα και να αγωνιστεί για πρώτη φορά στο πρωτάθλημα της Δ΄ Εθνικής κατηγορίας την χρονιά 2007-2008 . Την αγωνιστική περίοδο 2010-2011 ο Ατρόμητος τερμάτισε πρώτος και μάλιστα αήττητος στο πρωτάθλημα της Α΄ κατηγορίας , κερδίζοντας έτσι την άνοδο στην 4η τάξεως εθνική κατηγορία . Εκτός από το πρωτάθλημα το χιλιομόδι κέρδισε και τις εντυπώσεις σε ένα ανταγωνιστικό πρωτάθλημα όπου ο πρωταθλητής αναδείχθηκε την τελευταία αγωνιστική .'Ετσι , το χιλιομόδι έφτασε στην κατάκτηση του δεύτερου πρωταθλήματος στην ιστορία του . Μετά από σχεδόν μια δεκαετία ο Ατρόμητος , στην περίεργη όπως αποδείχθηκε λόγω διακοπής στα μέσα του πρωταθλήματος αγωνιστική περίοδο 2019-2020 τερμάτισε στην πρώτη θέση της Α΄ κατηγορίας και πανηγύρισε τον τρίτο τίτλο στην ιστορία του και την επιστροφή του στα εθνικά πρωταθλήματα της χώρας και συγκεκριμένα μετά την αναδιάρθρωση που πραγματοποιήθηκε στην Γ΄ Εθνική κατηγορία .
Δημοκρατικό Κόμμα Λιβάνου

Το Δημοκρατικό Κόμμα Λιβάνου (αραβικά: الحزب الديمقراطي اللبناني) είναι πολιτικό κόμμα στο Λίβανο που ίδρυσε ο εμίρης Ταλάτ Αρσλάν το 2001. Ο εμίρης Ταλάτ είναι γιος του ηγέτη του Λιβανέζου Δρούζου εμίρη Ματζίντ Αρσλάν και έχει προεδρεύσει του κόμματος από την ίδρυσή του. Το Δημοκρατικό Κόμμα του Λιβάνου είναι επίσημα κοσμικό και έχει μέλη από όλες τις λιβανικές σέκτες, αλλά το μεγαλύτερο μέρος της υποστήριξής του προέρχεται από τους Δρούζους, οι οποίοι υποστηρίζουν την οικογένεια Αρσλάν. Το αντίπαλο δρουζικό κόμμα είναι το Προοδευτικό Σοσιαλιστικό Κόμμα. Το Δημοκρατικό Κόμμα του Λιβάνου αποτελεί μέρος της συμμαχίας της 8ης Μαρτίου.
Στέργιος Συμεωνίδης

Ο Στέργιος Συμεωνίδης (Σέρρες, 1933 - Λευκωσία, 22 Ιουλίου 1974) ήταν Έλληνας αξιωματικός της πολεμικής αεροπορίας, που έφερε τον βαθμό του Επισμηναγού. Σκοτώθηκε στις 22 Ιουλίου 1974, όταν το αεροσκάφος (Νοράτλας) στο οποίο επέβαινε ως συγκυβερνήτης καταρρίφθηκε.
Τα Παιδιά της Παλαιότητας

Τα Παιδιά της Παλαιότητας είναι μουσικό συγκρότημα από την Κέρκυρα. Το σχήμα προέκυψε μετά τη διάλυση των επίσης Κερκυραίων Κόρε. Ύδρο. και αποτελεί ουσιαστικά τη συνέχειά τους.
Λάζαρος Μουσιού

Ο Λάζαρος Μουσιού, στις Σπέτσες το όνομα αναφέρεται και Μουσιός, ήταν Έλληνας αρσιβαρίστας ο πρώτος νικητής στους πρώτους αγώνες άρσης βαρών που έγιναν στην Ελλάδα. Ήταν από τις Σπέτσες, κομμωτής στο επάγγελμα, που συμμετείχε στα Δ΄Ολύμπια του 1889.

Στους αγώνες που έγιναν στο κεντρικό γυμναστήριο που είχε στηθή στην πλατεία Ομόνοιας, ο Μουσιού ήταν νικητής στην Άρση βαρών δια αμφοτέρων των χειρών και δεύτερος στην Δισκοβολία δια δίσκου ξύλινου άνευ σιδηράς στεφάνης.
Κομμουνιστικό Κόμμα Συρίας (Ενιαίο)

Το Κομμουνιστικό Κόμμα Συρίας (Ενιαίο) (αραβικά: الحزب الشيوعي السوري (الموحد)‏‎) είναι κομμουνιστικό κόμμα στη Συρία. Το κόμμα προέκυψε από τη διάσπαση του Κομμουνιστικού Κόμματος Συρίας το 1986 και σχηματίστηκε από μερίδα προσκείμενη στην Περεστρόικα, υπό την ηγεσία του Γιουσούφ Φαϊσάλ.

Την εποχή της Άνοιξης της Δαμασκού το 2000, το κόμμα ξεκίνησε να δημοσιεύει μια εφημερίδα με την ονομασία Αν-Νουρ («Το Φως»). Το 11ο συνέδριο του κόμματος, που πραγματοποιήθηκε τον Μάρτιο του 2011, επανεξέλεξε τον Χανίν Νιμίρ ως πρώτο γραμματέα του κόμματος.
Νικολάγιεφσκ επί του Αμούρ

Το Νικολάγιεφσκ επί του Αμούρ (, "Nikolayevsk-na-Amure") είναι μια πόλη στο Κράι του Χαμπαρόφσκ της Ρωσίας που βρίσκεται στον ποταμό Αμούρ και κοντά στο λιμάνι του, στον Ειρηνικό Ωκεανό. Ο πληθυσμός στην απογραφή του 1989 ήταν 36.296 άτομα. Το 2002 είχε 28.492 κατοίκους και το 2010 είχε 22.752 κατοίκους.
Μουσείο Ολοκαυτώματος Ελλάδος

thumb|400px|Η περιοχή ανέγερσης του Μουσείου Ολοκαυτώματος στη Θεσσαλονίκη στην οδό Παλαιού Σταθμού και ο πολυχώρος πολιτισμού "Μύλος".
Το Μουσείο Ολοκαυτώματος Ελλάδος είναι υπό κατασκευή μουσείο με θέμα το Ολοκαύτωμα στη Θεσσαλονίκη της Ελλάδας, στην περιοχή Μπεξινάρι του Λιμανιού της πόλης. Η ανέγερσή του προτάθηκε το 2016 και χρηματοδοτείται εν μέρει από την Ομοσπονδιακή Δημοκρατία της Γερμανίας (), έχοντας, ταυτόχρονα, την υποστήριξη του Δήμου Θεσσαλονίκης και του δημάρχου, Γιάννη Μπουτάρη. Το συνολικό κόστος της κατασκευής εκτιμάται στα €25 εκατομμύρια. Ο θεμέλιος λίθος τοποθετήθηκε στις 30 Ιανουαρίου 2018.

Η Θεσσαλονίκη επελέγη αντί της Αθήνας, λόγω του βαθμού στον οποίον η πόλη υπέφερε κατά την διάρκεια του Β΄ Παγκοσμίου Πολέμου. Η Θεσσαλονίκη ήταν εξαρχής υπό γερμανική κατοχή, σε αντίθεση με το μεγαλύτερο τμήμα της Ελλάδας, το οποίο βρισκόταν υπό την κατοχή της Ιταλίας ή της Βουλγαρίας. Ο Αδόλφος Χίτλερ σχεδίαζε την ενσωμάτωση της πόλης εντός του Γ΄ Ράιχ ως αντίποινα για την εμπλοκή της στον Α΄ Παγκόσμιο Πόλεμο (Μακεδονικό Μέτωπο). 

Το 1942, οι γερμανικές δυνάμεις ξεκίνησαν την εφαρμογή των Νόμων της Νυρεμβέργης στην πόλη και διέταξαν τους άρρενες Εβραίους να παρουσιαστούν στην Πλατεία Ελευθερίας, όπου και βασανίστηκαν και εξευτελίστηκαν δημοσίως προτού υποχρεωθούν σε καταναγκαστική εργασία. Ένα Εβραϊκό Γκέτο δημιουργήθηκε πλησίον του σιδηροδρομικού σταθμού. Το 1943, οι 56.000 Εβραίοι της πόλης μεταφέρθηκαν, μέσω 19 τραίνων του Ολοκαυτώματος, στα στρατόπεδα συγκέντρωσης του Άουσβιτς και του Μπέργκεν-Μπέλζεν, όπου 43.00049.000 εξ'αυτών θανατώθηκαν. Το δρομολόγιο του τραίνου από την Θεσσαλονίκη προς τα στρατόπεδα συγκέντρωσης ήταν το μεγαλύτερο σε απόσταση του συνόλου των τραίνων του Ολοκαυτώματος, ενώ οι Εβραίοι ήσαν υποχρεωμένοι να αγοράσουν εισιτήριο. 

Από τον 15ο και έως τις αρχές του 20ού αιώνα, η Θεσσαλονίκη ήταν η μοναδική πόλη στην Ευρώπη, όπου οι Εβραίοι αποτελούσαν την πλειοψηφία του πληθυσμού. Ωστόσο, μόνον 2.000 Εβραίοι επέστρεψαν μετά τον πόλεμο και λιγότεροι από 1.000 έχουν απομείνει σήμερα. Συνολικά, 80.000 Έλληνες Εβραίοι, δηλαδή ποσοστό της τάξεως του 85% επί του συνόλου του εβραϊκού πληθυσμού, αφανίστηκαν κατά την διάρκεια του Ολοκαυτώματος.
Λαϊκό Κόμμα Λιβάνου

Το Λαϊκό Κόμμα Λιβάνου (αραβικά: حزب الشعب اللبناني) ήταν το πρώτο επίσημα οργανωμένο κομμουνιστικό κόμμα στον αραβικό κόσμο. Ιδρύθηκε στις 24 Οκτωβρίου 1924 από εννέα ανθρώπους, μεταξύ των οποίων ήταν ο Ζοζέφ Μπεργκέρ-Μπαρζιλαί, ο Γιουσέφ Ιμπραΐμ Γιαζμπέκ και ο Φουάντ αλ-Σιμαλί. Το Λαϊκό Κόμμα Λιβάνου δημοσίευε την αριστερή εβδομαδιαία εφημερίδα αλ-Ινσανίγια («Η Ανθρωπότητα»), που είναι και η πρώτη του είδους της στον αραβικό κόσμο. Η πρώτη έκδοση δημοσιεύθηκε στις 15 Μαΐου 1925, αλλά κράτησε μόνο πέντε θέματα, καθώς οι γαλλικές αποικιακές αρχές την έκλεισαν στις 16 Ιουνίου 1925.

Το LPP αργότερα συγχωνεύθηκε με την αρμενική ομάδα "Σπάρτακος" για τη δημιουργία του Κομμουνιστικού Κόμματος Συρίας και Λιβάνου. Η πρώτη (μυστική) συνάντηση του νέου κόμματος, στην οποία συμμετείχαν 15 εκπρόσωποι, πραγματοποιήθηκε στις 9 Δεκεμβρίου 1925.
Τόμας Ουίλκς

Ο Τόμας Ουίλκς (Thomas Weelkes, Έλστεντ βάπτιση 25 Οκτωβρίου 1576 – Λονδίνο 30 Νοεμβρίου; 1623) ήταν Άγγλος συνθέτης και οργανίστας του τέλους του 16ου και των αρχών του 17ου, αιώνων. Παρά την προβληματική συμπεριφορά του, είχε μεγάλη συνεισφορά στη φωνητική μουσική της χώρας του, θεωρούμενος ως ένας από τους σημαντικότερους συνθέτες μαδριγαλίων της Αγγλίας.
Σεμιγαλλία

thumb|250x250px|Ιστορικές περιοχές της Λετονίας, η Σεμιγαλλία με κίτρινο
thumb|150x150px|Το έμβλημα της Σεμιγαλλίας
thumb|350x350px|Ιστορικές περιοχές της Λετονίας, η Σεμιγαλλία με πράσινο
Η Σεμιγαλλία (λετονικά: Zemgale, γερμανικά: Semgallen, λιθουανικά: Žiemgala) είναι μία από τις τέσσερις ιστορικές και πολιτιστικές περιοχές της Λετονίας που αναγνωρίζονται στο Σύνταγμα της Λετονικής Δημοκρατίας. Βρίσκεται στη μέση του νοτίου τμήματος της Λετονίας.

Η Σεμιγαλλία αναγνωρίζεται μαζί με τη Σελονία ως μία περιοχή, αν και μερικές φορές η Σελονία θεωρείται χωριστή πέμπτη περιοχή. Επίσης, στο οικόσημο της Λετονίας, η Σεμιγαλλία εκπροσωπείται μαζί με την Κουρλάνδη, λόγω της ιστορικής σχέσης μεταξύ των δύο περιοχών. Η Σεμιγαλλία συνορεύει με άλλες ιστορικές περιοχές της Βαλτικής, όπως το Βίντζεμε (νότιο τμήμα της πρώην Λιβονίας) προς τα βορειοανατολικά, τη λιθουανική Σαμογιτία προς νότο, την Κουρλάνδη προς τα δυτικά και τη Λατγαλία προς τα ανατολικά, καθώς και τον κόλπο της Ρίγας προς τα βόρεια. Η γεωγραφία της Σεμιγαλλίας αποτελείται κυρίως από πεδιάδες και μερικούς λόφους. Ο Λιέλουπε είναι ο σημαντικότερος ποταμός μετά τον Νταουγκάβα. Η μεγαλύτερη πόλη είναι η Γιέλγκαβα, η πρώην πρωτεύουσα του Δουκάτου της Κουρλάνδης και της Σεμιγαλλίας.
Μητσάρας

Ο Δημήτριος Κυριακόπουλος, γνωστός με το καλλιτεχνικό «Μητσάρας» (1897 ή 1900 - 1983) ήταν Έλληνας αυτοδίδακτος ηθοποιός.

Διακρίθηκε στο βαριετέ σε ρόλους του μάγκα της Αθήνας κατά την κατοχική και μεταπολεμική περίοδο. Το 1940 έγινε μέλος του ΣΕΗ. Πέρα από το βαριετέ έπαιξε και σε επιθεωρήσεις και συνεργάστηκε με τον Ορέστη Λάσκο, τη Φωφώ Γεωργιάδου και τον Ν. Συρράκο, μεταξύ άλλων.

Τραγούδησε πλήθος τραγουδιών, που είχαν συχνά σκωπτικό και αστείο περιεχόμενο, όπως "Εγώ θέλω πριγκηπέσσα" (1936), "Ο πενθερόπληκτος" (1947), "Λενιώ" (1948) και άλλα.

Τον είχαν αποκαλέσει και "Βεάκη του βαριετέ", με την τελευταία του εμφάνιση να λαμβάνει χώρα στο θέατρο "Μινώα", το 1976.

Πέθανε στην οικία της τυφλής αδελφής του στον Ταύρο, από ανακοπή της καρδιάς, στις 2 Φεβρουαρίου 1983 και κηδεύθηκε την επομένη στον ιερό ναό Κοιμήσεως της Θεοτόκου στον Ταύρο.
The World's News

Η The World's News ήταν εφημερίδα η οποία εκδιδόταν στο Σίδνεϋ της Αυστραλίας από το 1901 μέχρι το 1955. Εκδόθηκε πρώτη φορά στις 21 Δεκεμβρίου του 1901 από τον Ουάτκιν Ουίν. 

Η εφημερίδα έχει σήμερα ψηφιοποιηθεί, ως μέρος του προγράμματος ψηφιοποίησης εφημερίδων της Αυστραλίας από την Εθνική Βιβλιοθήκη της Αυστραλίας.
Ένας χωρισμός

To Ένας χωρισμός (πρωτότυπος τίτλος: جدایی نادر از سیمین‎ Jodaí-e Nadér az Simín) είναι ιρανική δραματική ταινία του 2011 σε σκηνοθεσία και σενάριο του Ασγκάρ Φαραντί.
Πυριλάμπης

Ο Πυριλάμπης ήταν αρχαίος Αθηναίος πολιτικός και πατριός του φιλοσόφου Πλάτωνα. Οι ημερομηνίες γέννησης και θανάτου του είναι άγνωστες, αλλά σύμφωνα με εκτιμήσεις της ιστορικού Debra Nails, πρέπει να γεννήθηκε μετά το 480 π.Χ. και να πέθανε πριν από το 413 π.Χ. 

Ο Πυριλάμπης είχε υπηρετήσει πολλές φορές ως πρεσβευτής στη περσική αυλή και ήταν φίλος του Περικλή. Τραυματίστηκε στη μάχη του Δηλίου το 424 π.Χ., όταν ήταν περίπου πενήντα ετών. Ο Πυριλάμπης έκτρεφε και επεδείκνυε παγώνια, σπάνια δώρα που λάμβανε από τον Μεγάλο Βασιλέα. Ο Πλούταρχος αναφέρει πως είχε κατηγορηθεί ότι χρησιμοποιούσε τα παγώνια του για να προξενεύει ελεύθερες γυναίκες για τον Περικλή. 

Ο Πυριλάμπης φέρεται να παντρεύτηκε την πρώτη του σύζυγο στα τέλη της δεκαετίας του 440. Είχε έναν γιο από αυτόν τον γάμο, τον Δήμο, ο οποίος ήταν διάσημος για την ομορφιά του. Περίπου το 423 π.Χ., ο Πυριλάμπης χήρεψε και έτσι ήταν ελεύθερος να παντρευτεί την ανιψιά του, τη Περικτιόνη, μητέρα του Πλάτωνα. Η Περικτιόνη γέννησε τον δεύτερο γιο του Πυριλάμπη, τον Αντίφωνο, τον ετεροθαλή αδελφό του Πλάτωνα, ο οποίος αναφέρεται στον διάλογο του "Παρμενίδη", όπου λέγεται ότι εγκατέλειψε τη φιλοσοφία για να αφιερώσει τον μεγαλύτερο μέρος του χρόνου του σε άλογα.
Ρομπέρτα Πέτερς

Η Ρομπέρτα Πέτερς(Μπρονξ Νέα Υόρκη 4 Μαΐου 1930 - Φρανκφούρτη 18 Ιανουαρίου 2017) ήταν Αμερικανίδα υψίφωνος. Ήταν μια απ' τις πολλά υποσχόμενες Αμερικανίδες τραγουδίστριες με μεγάλο αριθμό επιτυχιών στο χώρο της όπερας. Η Πέτερς επισημάνθηκε για την 35ετή κοινωνική προσφορά της στη Μετροπόλιταν Όπερα της Νέας Υόρκης με
κάποιες δραστηριότητες ως από μέλος της Κοινωνικής Ομάδας της εταιρείας και κάποιες άλλες ως τραγουδίστρια όπερας.
Αράτα Ισοζάκι

δεξιά|μικρογραφία|Ο Πύργος Τέχνης στο Μίτο, στο Ιμπαράκι (1990)
Μουσείο Manggha Museum Ιαπωνικής Τέχνης και Τεχνολογίας στην [[Κρακοβία]], Πολωνία, Arata Isozaki και Krzysztof Ingarden (1994)
Ο Αράτα Ισοζάκι (磯崎 新, "Arata Isozaki", γεννηθείς στις 23 ιουλίου 1931) είναι Ιάπωνας αρχιτέκτονας από την Όιτα. Αποφοίτησε από το Πανεπιστήμιο του Τόκιο το 1954.

Ο Ισοζάκι εργάσθηκε για τον Κένζο Τάνγκε πριν την ίδρυση της δική του εταιρείας το 1963. Τα πρώτα του έργα σύμφωνα με τον Ρέινερ Μπάνχαμ είχαν ευρωπαϊκές αναφορές με ένα στυλ μεταξύ "Νέο Μπρουταλισμού" & "Μεταβολικής Αρχιτεκτονικής" (Κτίριο Ιατρικής της Όιτα, 1959-1960). Το στυλ του συνέχισε να εξελίσσεται με κτίρια όπως το Fujimi Country Club (1973-74) και την Κεντρική Βιβλιοθήκη στο Κιτακιούσου (1973-74). Αργότερα ανέπτυξε ένα πιο μοντερνιστικό ύφος με κτίρια όπως ο Πύργος Τέχνης του Mito (1986-90) και το Domus-Casa del Hombre (1991-1995).

Ο Ισοζάκι έχει σχεδιάσει κτίρια εντός και εκτός Ιαπωνίας. Θεωρείται ένας από τους πιο επιφανείς αρχιτέκτονες στον κόσμο, έχοντας κερδίσει πολλά διεθνή βραβεία.

Το κτήριο Μ2 του Μεγάρου Μουσικής Θεσσαλονίκης είναι σχεδιασμένο από τον ίδιο και αποτελεί δείγμα του μοντέρνου αρχιτεκτονικού ρεύματος.

Δύο μεγάλα έργα από το γραφείο του είναι επί του παρόντος σε εξέλιξη: ο πύργος γραφείων CityLife, ένα έργο ανάπλασης στον πρώην εκθεσιακό χώρο του Μιλάνο, και η νέα Δημοτική Βιβλιοθήκη στο Μαρανέλλο της Ιταλίας.
Πάτρικ Ουρεντνίκ

Ο συγγραφέας Πάτρικ Ουρεντνίκ (τσεχικά: Patrik Ouředník) γεννήθηκε στην Πράγα το 1957 και έγράψε στην τσέχικη και στη γαλλική γλώσσα. Έχει γράψει γύρω στα είκοσι έργα και έχει μεταφράσει στη τσέχικη γλώσσα τους Γάλλους συγγραφείς Ραμπελαί, Ζαρύ, Κενώ, Μπεκέτ, Μισώ, Σιμόν και Βιάν. Το 2001, δημοσιεύει το έργο Ευροπεάνα. Σύντομη ιστορία του 20ου αιώνα. Το έργο αυτό έχει μεταφραστεί ως σήμερα (2017) σε 34 γλώσσες.

Ο Πάτρικ Ουρεντνίκ πέρασε τα νεανικά του χρόνια στην Τσεχοσλοβακία της δεκαετίας του 1970, την εποχή της πλήρους «εξομάλυνσης» του πολιτικού συστήματος που έθεσε τέρμα στις ελπίδες της Άνοιξης της Πράγας του 1968. Το 1979, υπογράφει το κείμενο για την απελευθέρωση των πολιτικών κρατουμένων που κυκλοφόρησε η «Επιτροπή για την υποστήριξη των υπό διωγμό ατόμων». Είναι επίσης εκδότης των «σαμιζντάτ». Λόγω αυτών των δραστηριοτήτων, εκδιώκεται από το πανεπιστήμιο λόγω μη συμμόρφωσης με την κρατούσα ιδεολογία. Το 1984 αυτοεξορίζεται στη Γαλλία, όπου και ζει μέχρι σήμερα.

Όλο το έργο του Πάτρικ Ουρεντνίκ, – «αντισυμβατικά» λεξικά, δοκίμια, μυθιστορήματα, ποιήματα, παρωδίες –, χαρακτηρίζεται από το ενδιαφέρον του για τις προκαταλήψεις και τα στερεότυπα, που εξετάζει μέσω της γλώσσας, την έκφραση, κατά τον συγγραφέα, της «αλήθειας μιας εποχής»: «Υποθέτω ότι είναι δυνατόν να ληφθεί ως συνώνυμο της αλήθειας μιας εποχής’’ η γλώσσα της ίδιας της εποχής».
Ιωάννης Ιούβης

Ο Ιωάννης Ιούβης ήταν βυζαντινός αξιωματούχος (ήταν συγκλητικός με το αξίωμα του Ιλλούστριου) στα μέσα του 10ου αιώνα στη Χαλκηδόνα. Είναι γνωστός από την αγιολογία του Αγίου Λουκά του Στυλίτη. Σύμφωνα με αυτή, η έγκυος σύζυγός του είχε πόνους για 22 ημέρες αλλά δεν μπορούσε να γεννήσει, μέχρι που καλέσε τη βοήθεια του αγίου. Είναι πιθανόν απόγονος του Ιούβη (εξελληνισμένη μορφή του Ayyub), ένας Άραβας των οποίων οι γιοι Νικήτας και Χασέ ήρθαν στο Βυζάντιο ως φυλακισμένοι και εισήλθαν στην αυτοκρατορική υπηρεσία. Αυτή η αραβική καταγωγή είναι πιθανή γιατί το κείμενο της αγιογραφίας καταγράφει ότι το επώνυμο "Ιούβης" χρησιμοποιήθηκε προς κοροϊδειας του.
Κομμουνιστικό Κόμμα Συρίας και Λιβάνου

Το Κομμουνιστικό Κόμμα Συρίας και Λιβάνου (αραβικά: لحزب الشيوعي السوري اللبناني, γαλλικά: "Parti communiste de la Syrie et du Liban") ήταν κομμουνιστικό πολιτικό κόμμα, το οποίο λειτουργούσε στη Συρία και στο Λίβανο και ιδρύθηκε το 1924 από τον Λιβανέζο Αιγύπτιο Φουάντ αλ-Σιμαλί, τον Λιβανέζο Γιουσέφ Γιαζμπέκ και τον Αρμένιο Αρτίν Μαντογιάν. Ο γενικός γραμματέας του ήταν ο Χαλίντ Μπακντάς. Ήταν το δεύτερο κομμουνιστικό κόμμα που σχηματίστηκε στο Λίβανο, μετά το Παλαιστινιακό Κομμουνιστικό Κόμμα, αλλά ήταν το πρώτο που αποτελούνταν κατά ένα μεγάλο μέρος Άραβες, καθώς το Παλαιστινιακό Κόμμα αρχικά προήλθε σε μεγάλο βαθμό από την Εβραϊκή κοινότητα.

Στα πρώτα του χρόνια, το κόμμα υποστήριξε τη συριακή εξέγερση του 1925, αλλά γρήγορα καταστάλθηκε και μπόρεσε να ξεκινήσει να οικοδομείται σοβαρά αφού οι ηγέτες των κόμματος απελευθερώθηκαν από τη φυλακή το 1928. Το κόμμα εκπροσωπήθηκε στο 6ο Συνέδριο της Κομμουνιστικής Διεθνούς το 1928 από τον Φου'αντ αλ-Σιμαλί. Το 1928, το κόμμα υιοθέτησε το όνομα «Κομμουνιστικό Κόμμα της Συρίας», παρά τη λειτουργία του στη Συρία και το Λίβανο, αντικατοπτρίζοντας τη δέσμευσή του στη συριακή ενότητα και την απόρριψη της διαίρεσης της ιστορικής περιοχής υπό τις αποικιακές εντολές. Ωστόσο, αργότερα επανήλθε στην αρχική του ονομασία, υπό τη γαλλική εντολή λειτουργούσε ως υπόγεια οργάνωση, που στη συνέχεια νομιμοποιήθηκε το 1936–1939 από τη γαλλική κυβέρνηση του Λαϊκό Μέτωπο και πάλι το 1941. Το κόμμα αποφάσισε να συνεργαστεί με το εθνικιστικό κίνημα και παίζοντας τα σοσιαλιστικά του θέματα το 1936, σύμφωνα με το 7ο Συνέδριο της Κομμουνιστικής Διεθνούς το 1935.

Αργότερα το κόμμα χωρίστηκε στο Κομμουνιστικό Κόμμα Συρίας και στο Κομμουνιστικό Κόμμα Λιβάνου, αλλά η απόφαση που ελήφθη στα τέλη του 1943, εφαρμόστηκε μόλις το 1964. Εν τω μεταξύ διατηρήθηκε η κοινή κεντρική επιτροπή και το πολιτικό γραφείο.
28ο Συνέδριο του Κομμουνιστικού Κόμματος της Σοβιετικής Ένωσης

Το 28ο Συνέδριο του Κομμουνιστικού Κόμματος της Σοβιετικής Ένωσης (2 Ιουλίου 1990 - 13 Ιουλίου 1990) πραγματοποιήθηκε στη Μόσχα. Έλαβε χώρα ένα χρόνο πριν από το παραδοσιακό χρονοδιάγραμμα και αποδείχθηκε ότι ήταν το τελευταίο συνέδριο του Κομμουνιστικού Κόμματος της Σοβιετικής Ένωσης (ΚΚΣΕ). Συγκεκριμένα, στο συνέδριο έγιναν εμφανείς φράξιες στο εσωτερικό του κόμματος καθώς αντίπαλες απόψεις υποστηρίχτηκαν από την κεντρική πλατφόρμα της Κεντρικής Επιτροπής του ΚΚΣΕ (υποστηριζόμενη από τον Γκορμπατσώφ), τη φιλελεύθερη «Δημοκρατική Πλατφόρμα» (η οποία περιελάμβανε τον Μπόρις Γέλτσιν) και τη συντηρητική «Μαρξιστική Πλατφόρμα».
* Ο Μιχαήλ Γκορμπατσόφ επανεξελέγη Γενικός Γραμματέας με 3411 ψήφους υπέρ και 1116 κατά. Ο αντίπαλος του Γκορμπατσόφ, Τεϊμουράζ Αβαλιάνι, έλαβε 501 ψήφους υπέρ και 4020 ψήφους κατά.
* Ο Βλαντιμίρ Ιβάσκο εξελέγη αναπληρωτής γενικός γραμματέας, νικώντας τον Γιεγκόρ Λιγκατσιόφ.
* Εγκρίθηκε νέο καταστατικό του κόμματος, το οποίο επισημοποίησε το τέλος του μονοπωλίου της εξουσίας του ΚΚΣΕ που ανακοινώθηκε στο προηγούμενο συνέδριο του Κόμματος.
* Το εγχείρημα της Νέας συνθήκης της Ένωσης προτάθηκε από τον Γκορμπατσόφ.
* Ο Μπόρις Γέλτσιν και ορισμένοι άλλοι παραιτήθηκαν από το κόμμα μετά την αποτυχία της ομάδας «Δημοκρατική Πλατφόρμα» να προωθήσει τη μετάβαση σε μια κοινοβουλευτική δομή της οργάνωσης, ενώ η «Μαρξιστική Πλατφόρμα» απέτυχε να αντιταχθεί στις μεταρρυθμίσεις του Γκορμπατσόφ για «θεραπεύοντας τον σοσιαλισμό με τον καπιταλισμό».
* Το συνέδριο απέτυχε να εκδώσει το επόμενο Πρόγραμμα και εξέδωσε μόνο Δήλωση Προγράμματος.
Η πρώτη ολομέλεια της νέας 28ης Κεντρικής Επιτροπής πραγματοποιήθηκε στις 13-14 Ιουλίου και με εξαίρεση τον Γκορμπατσόφ εκλέχθηκε ένα εντελώς νέο 28ο Πολιτικό Γραφείο.

Διάφοροι οργανισμοί που ισχυρίζονται ότι είναι διάδοχοι του ΚΚΣΕ διεξήγαγαν συνέδρια συνεχίζοντας την αρίθμηση που θέσπισε το ΚΚΣΕ και οι προκάτοχοί του. Το Κομμουνιστικό Κόμμα της Σοβιετικής Ένωσης (1992) διεξήγαγε το αποκαλούμενο 29ο Επανορθωτικό Συνέδριο το 1992, δηλώνοντας την αποκατάσταση του ΚΚΣΕ. Ομοίως, η Ένωση Κομμουνιστικών Κομμάτων - Κομμουνιστικό Κόμμα της Σοβιετικής Ένωσης, που ιδρύθηκε το 1993, έχει επίσης διοργανώσει συνέδρια ξεκινώντας από το 29ο, και το πιο πρόσφατο είναι το 33ο Συνέδριο.